text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "Hevur tu\u0301 eitt barn, i\u00f0 da\u0301mar v\u00e6l at lesa og hyggja i\u0301 b\u00f8kur, so kann samlingin av v\u00f8krum, stuttligum og litri\u0301kum barnabo\u0301kum gerast sto\u0301r og ikki alti\u0301\u00f0 li\u0301ka l\u00f8tt at herberga a\u0301 li\u0301tla barnakamarinum."}, {"text_idx": "#000002", "text": "Fyri barni\u00f0, er perman a\u0301 bo\u0301kini ty\u0301dningarmiklast og tann i\u0301 fangar, framm um bo\u0301karyggin."}, {"text_idx": "#000003", "text": "Vi\u00f0 hesari bo\u0301kahillini, gerast b\u00f8kurnar sjo\u0301nligar, atkomuligar og tekkjandi fyri barnaeyga. Hon pri\u0301\u00f0ir veggin i\u0301 barnakamarinum, vi\u00f0 no\u0301gvum ymiskum litum og gagnny\u0301tir veggjapla\u0301ss i\u0301 trongum hornum."}, {"text_idx": "#000004", "text": "Eftir at hava hugt a\u0301 pinterest appina, fyri at fa\u0301a i\u0301bla\u0301tur til eina bo\u0301kahill til kamari\u00f0 hja\u0301 okkara 3 a\u0301ra gamla soni, fekk eg sjeikin at byggja honum hesa hillina."}, {"text_idx": "#000005", "text": "Hetta er solei\u00f0is vit hava gj\u00f8rt, vi\u00f0 ma\u0301tum, i\u00f0 passa har vit skuldu hava hillina, men hon kann h\u00e6kkast, l\u00e6kkast ella hava onnur ma\u0301t, alt eftir, hvat man sja\u0301lvur ynskir."}, {"text_idx": "#000006", "text": "Tilfar vit hava bru\u0301kt:Si\u0301\u00f0urnar og hillarnar eru av h\u00f8vla\u00f0um furuvi\u00f0i 90x15mmRundstokkurin er 20mm 2 stk a\u0301 2000mm (A)6 stk a\u0301 690mm (B)5 stk a\u0301 690mm (C)34 stk skru\u0301vur \u2013 ikki ov sverar (D)4 stk vinkulbesl\u00f8g 30x30mm + skru\u0301vur til besl\u00f8g (E)"}, {"text_idx": "#000008", "text": "1. Kappa brettini og rundstokkin i\u0301 longd.2. Ma\u0301ta upp og merk av hvar hillarnar og rundstokkarnar skulu vera a\u0301 si\u0301\u00f0unum.3. Bora fyri vi\u00f0 3mm bori har skru\u0301vurnar skulu festast i\u0301gj\u00f8gnum si\u0301\u00f0urnar (A).4. Bora fyri vi\u00f0 3 mm bori mitt i\u0301 rundstokkin (C).5. Legg si\u0301\u00f0urnar (A), ni\u00f0astu hill og ovasta bretti (B) a\u0301 go\u0301lvi\u00f0, so at tu\u0301 f\u00e6r bora fyri i\u0301 hillina og bretti i\u0301gj\u00f8gnum holini i\u0301 si\u0301\u00f0unum og set skru\u0301vur i\u0301 ni\u00f0astu hill og ovasta bretti so ramman er li\u00f0ug.6. Skru\u0301va si\u0301\u00f0ani allar hillarnar fastar og somulei\u00f0is vi\u00f0 rundstokkinum.7. Pussa reolina eftir t\u00f8rvi.8. Fest hana i\u0301 veggin vi\u00f0 vinkulbesl\u00f8gum."}, {"text_idx": "#000009", "text": "So\u0301ley er 30 a\u0301ra gomul, by\u0301r i\u0301 Trongisva\u0301gi saman vi\u00f0 sjeikinum og saman hava tey tveir synir. Hon eri u\u0301tbu\u0301gvin na\u0301msfr\u00f8\u00f0ingur og starviast i\u0301 barnagar\u00f0inum My\u0301rifi\u0301pan. Henni da\u0301mar sera v\u00e6l at vera kreativ og baka. Bakia\u0301hugin stavar helst fra\u0301 pa\u0301pa, abba og langabbanum, i\u00f0 allir vo\u0301ru kondittarir."}]